Legal Document

Category: 4

Text:
49. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 14762/3144 της 20 Ιαν./2 Μαρτ.  1979 (ΦΕΚ Β΄ 208) Περί καθιερώσεως δικαιολογητικών απαιτουμένων για την έγκριση κυκλοφορίας κάθε είδους απολυμαντικών χώρου. Έχοντας υπόψη: 1.Τον Νόμ. 4328/1929 «περί συστάσεως του Γενικού Χημείου του Κράτους», όπως τροποποιήθηκε και συμπληρώθηκε με τον Α.Ν. 754/37 (άρθρ. 3 παρ. 2 και 3). 2.Το άρθρ. 4 του Δ/τος της 31 Οκτ. 1929 «περί κανονισμού της λειτουργίας και των εργασιών του Ανωτάτου Χημικού Συμβουλίου». 3.Τον Νόμ. 115/75 «περί τροποποιήσεως διατάξεων τινών του Νόμ. 4328/29». 4.Τον Α.Ν. 200/1967 (άρθρ. 7 παρ. 1) περί Ανωτάτου Υγειονομικού Συμβουλίου. 5.Την 300/8.2.78 γνωμοδότηση του Ανωτάτου Χημικού Συμβουλίου. 6.Τις 457/28.3.78, 1129/7.7.78 και 1776/78 γνωμοδοτήσεις του Ανωτάτου Υγειονομικού Συμβουλίου, αποφασίζουμε: Τα κάθε είδους απολυμαντικά για την κυκλοφορία τους θα πρέπει να έχουν την έγκριση του Α.Χ.Σ.  και  του  Α.Υ.Σ.  και  να  ακολουθούν την ί(Μετά την σελ. 820,23) Σελ. 820,25 Τεύχος 710-Σελ. 135 δια διαδικασία εγκρίσεως που ακολουθούν και τα απορρυπαντικά. Τα δικαιολογητικά που πρέπει να υποβάλονται εις το Α.Χ.Σ. και Α.Υ.Σ. για τις ανωτέρω εγκρίσεις (Δια του Γενικού Χημείου του Κράτους) είναι τα κάτωθι: 1.Για το Α.Χ.Σ. α)ΑΙΤΗΣΗ β)ΥΠΕΥΘΥΝΗ ΔΗΛΩΣΗ που θα περιλαμβάνει τα εξής: 1.Ονοματεπώνυμο ή επωνυμία Κατασκευαστή. 2.Διεύθυνση Επιχειρήσεως. 3.Όνομα σκευάσματος. 4.Είδος σκευάσματος. 5.Σε ποία είδη ενδείκνυται να χρησιμοποιηθή για απολύμανση. 6.Σύνθεση υπογραφομένη υπό διπλωματούχου Χημικού ή Χημικού Μηχανικού. α)Ενεργοί Οργανικαί Ουσίαι (Ποίαι και Ποσοστό % εκάστης). β)Ανόργανα Άλατα (Ποία και Ποσοστό % εκάστου). γ)Έτερες ουσίες (Ποίες και Ποσοστό % εκάστης). 7.Τρόπος Παρασκευής και σκευάσματος. 8.ΡΗ υδατικού διαλύματος 1%. γ)Μέθοδος ελέγχου των συστατικών του σκευάσματος στην Ελληνική με τη σχετική βιβλιογραφία και κάθε αναλυτικό στοιχείο σχετικό με την κατάσταση του σκευάσματος και τον τρόπο εφαρμογής και δράσεώς του κατά την κρίση του Εισηγητού ή του Συμβουλίου υπογραφομένη υπό διπλωματούχου Χημικού ή Χημικού Μηχανικού. δ)Έγκριση του ονόματος του σκευάσματος από την Υπηρεσία Σημάτων του Υπουργείου Εμπορίου (οριστικό σήμα). ε)Επισήμανση (Κείμενα εξωτερικής συσκευασίας). ς)Δύο δείγματα του σκευάσματος και δείγματα πρώτων υλών. ζ)Παράβολο Δημοσίου Ταμείου δραχ. 1000. Παρ. 2 Για το Α.Υ.Σ. α)Ακριβής ποιοτική και ποσοτική σύνθεση του προϊόντος. β)Πλήρης τοξικολογική μελέτη δι’ έν έκαστον των συστατικών του σκευάσματος και δη (1)LD 50 δόσις (2)οδός εισόδου στον Οργανισμό, (3)Μηχανισμός δράσεως, (4)κατανομή, μεταβολισμός και απέκριση (5)θεραπεία οξείας δι’ αυτών δηλητηριάσεως. γ)Ιδιαιτέρως θα πρέπει να δηλούνται τα προϊόντα διασπάσεως του σκευάσματος κατά την εφαρμογήν του, κυρίως το ενδεχόμενον αθροιστικής ενεργείας των μεταβολιτών του σκευάσματος ή των προϊόντων διασπάσεως. δ)Επίσης θα πρέπει να αναφέρωνται αι ενδεχόμεναι επιπτώσεις εκ χρονίας υπολειμματικής δράσεως αυτών. Άπαντα τα ανωτέρω με επαρκή βιβλιογραφική τεκμηρίωση. Σελ. 820,26 Τεύχος 710-Σελ. 136 ε)Δι’ έν έκαστον των συστατικών κυρίως δε των προωθητικών, και η μεγίστη επιτρεπομένη συγκέντρωση εις τον χώρον βάσει των διεθνώς ισχυόντων προδιαγραφών. ς)Δια την συμπλήρωση τέλος του φακέλλου απολύτως χρήσιμος θεωρείται η κατάθεση μεθόδου ελέγχου των συστατικών του σκευάσματος ή των μεταβολιτών αυτών εις διάφορα βιολογικά υγρά. Η απόφαση αυτή να δημοσιευθεί στην Εφημερίδα της Κυβερνήσεως.